	Tantárgy neve: Műtárgykörnyezet
	Kreditértéke: 1, 1, 2
Összkredit: 4

	A tantárgy elméleti vagy gyakorlati jellegének mértéke, „képzési karaktere”: 100% elmélet, 0% gyakorlat (kredit%)

	A tanóra
 típusa: előadás és gyakorlat óraszáma: a 2. szemeszterben: 4, a 7. szemeszterben: 13, 8. szemeszter: 30
nyelve: magyar
Az adott ismeret átadásában alkalmazandó további módok, jellemzők
 (ha vannak): raktár- és kiállítás látogatás, műtárgykörnyezetben végzett felmérés

	A számonkérés módja (koll. / gyj. / egyéb): kollokvium
Az ismeretellenőrzésben alkalmazandó további (sajátos) módok
 (ha vannak): 
Szóbeli vizsga előre kiadott témakörök, definíciók alapján, valamint szituációs feladat megoldásával. 

	A tantárgy tantervi helye (hányadik félév): 2., 7. és 8. félév

	Előtanulmányi feltételek (ha vannak): A tárgy első félévének felvételéhez nincs feltétel, a 7. szemeszter felvételének feltétele az első szemeszter valamint az alábbi tárgyak teljesítése:  Alkalmazott fizika, alkalmazott kémia, Anyagtan anyagvizsgálat


	Tantárgy-leírás: az elsajátítandó ismeretanyag tömör, ugyanakkor informáló leírása

	A műtárgykörnyezet tantárgy keretében a műtárgyakat befolyásoló környezeti tényezőkkel (hőmérséklet, páratartalom, elektromágneses sugárzás, szennyezőanyagok), azok hatásaival, és az optimális műtárgykörnyezet kialakításának és ellenőrzésének módszereivel, valamint a káreseményekre való felkészülés lehetőségeivel ismerkednek meg a hallgatók. Ismeretet szereznek a műtárgyak csomagolásához, tárolásához és installálásához megfelelő műtárgybarát anyagok kiválasztásának szempontjairól és módjáról, valamint a védőeszközök és installációk tervezéséről. Elsajátítják a műtárgymozgatás szabályait és veszélyeit.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Bacci, M.: LightCheck®, new disposable indicators for monitoring lighting conditions in museums 
Bakayné Perjés Judit: Raktározás, tárolóeszközök és csomagolóeszközök, Múzeumi Állományvédelmi Füzetek, Budapest, 2005.

Érdi M., Orosz K., Peller T., Szlabey D.: Vízkár könyv- és irattárakban – útmutató a hatékony felkészülésre és mentésre. Papíripar 2015. LIX. 1.

Járó Márta: A legfontosabb műtárgykörnyezeti paraméterek mérése, Múzeumi Állományvédelmi Füzetek., Budapest, 2005.

Járó Márta: Megelőző műtárgyvédelem a kiállításon, Múzeumi Állományvédelmi Füzetek, Budapest, 2005.

Járó Márta: Klimatizáció, világítás és raktározás múzeumokban, Budapest, Magyar Nemzeti Múzeum, 1991.

Kastaly Beatrix: Múzeumi gyűjtemények anyagait károsító mikroorganizmusok, Múzeumi Állományvédelmi Füzetek, Budapest, 2010

Pinninger, David, Meyer, Adrian: Intergrált kártevő-mentesítés (IPM) a kulturális örökségben, Budapest, Néprajzi Múzeum 2022.

Tétreault, J.: Airborne Pollutants in Museums, Galleries and Archives: Risk Assessment, Control Strategies and Preservation Management, Canadian Conservation Institute, 2003, Ottawa, Canada

UNISDR Terminology on Disaster Risk Reduction
United Nations International Strategy for Disaster Reduction (UNISDR) Geneva, Switzerland, 2009.
Vásárhelyi Tamás: Múzeumi gyűjtemények és kiállítások állati kártevői és az ellenük való védekezés, Múzeumi Állományvédelmi Füzetek, Budapest, 2007

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása
Specializált ismeretekkel rendelkezik a műtárgyak anyagát, öregedését befolyásoló környezeti tényezőkről, ezek hatásáról, és a műtárgyak megőrzéséhez szükséges speciális műtárgyvédelmi feladatokról. Széleskörű ismeretekkel bír a műtárgyak anyagainak fizikai, kémiai tulajdonságairól, károsodásaik okairól és megjelenési formáiról. Biztos tudása van a műtárgyak mozgatásáról és installálási lehetőségeiről, valamint a különböző installációs- és csomagolóanyagok tulajdonságairól és azoknak a műtárgyak anyagaira gyakorolt hatásáról.
b) képességei

Képes megítélni, ellenőrizni és meghatározni a műtárgyak raktározási és kiállítási körülményeit, önálló döntést hozni a műtárgycsomagolás, mozgatás és installálás anyagairól és módjáról. 
Képes kreatívan cselekedni és reagálni komplex helyzetekben, a képzés során megszerzett anyagismeretekből, műtárgyvédelmi tudásból, mint eszköztárból képes megfelelő módon választani. Képes a műtárgyvédelem területén dolgozó szakemberekkel való párbeszédre és közös munkára, mindenkor a műtárgy érdekeit tartva szem előtt. 

c) attitűd

Aktívan keresi az új ismereteket, módszereket, kreatív megvalósítási lehetőségeket a műtárgyvédelemben. Kiforrott kritikai érzékkel viszonyul a műtárgyvédelem területén felbukkanó újításokhoz, eszközök, módszerek változásához. Kész a közös munkavégzéshez kapcsolódó szabályok betartására, és arra, hogy a sikeres eredmény érdekében elfogadja és felelősséggel működik együtt más szakemberekkel. A műtárgyvédelemmel kapcsolatos új ismereteket, e társterületek által alkalmazott megoldásokat és lehetőségeket figyelemmel kíséri, tudását folyamatosan korszerűsíti.
d) autonómia, felelősség

Felelősséget érez a rábízott műtárgyak állapotáért, kialakított szakmai véleményét döntési helyzetekben képes önállóan képviselni. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más szakemberek bevonását kezdeményeznie. 
Féléves tematika:
Mikroorganikus károkozók fajtái, felismerésük és kezelésük múzeumi környezetben. A fertőtlenítés lehetőségei tömeges és egyedi műtárgykárosodás esetén.

Rovarok és rágcsálók felismerése, károkozásuk, a károkozás megelőzésének lehetőségei. Rovar- és rágcsálóírtás múzeumi környezetben.



	Tantárgy felelőse (név, beosztás, tud. fokozat): Heitler András DLA, egyetemi docens

	Tantárgy oktatásába bevont oktató(k) és elérhetősége(ik): Peller Tamás Károly peller.tamas@pim.hu óraadó oktató

	A tantárgy tanításának időpontja/helyszíne: 
Az oktatás tömbösítve zajlik 1 alkalommal: 2026.02. 10.
MNMKK Petőfi Irodalmi Múzeum, 1053 Budapest, Károlyi u. 16.

	Tantárgykódja: RMN-MŰTK01-23-C

	Felelős tanszéke: Restaurátor Tanszék

	Képzési idő szemeszterekben: 3 szemeszter

	Tanórák száma összesen: 47 tanóra

	Tanulmányi követelmények: részvétel az órákon

	Oktatási módszerek: frontális előadás vetített képes vázlattal, esettanulmányok, mérési gyakorlat

	Javasolt tanulási módszerek: a szakirodalom és jegyzetek tanulmányozása, aktív részvétel a mérési gyakorlaton

	A hallgató egyéni munkával megoldandó feladatainak száma: 1-2

	Felhasználható fontosabb technikai és egyéb segédeszközök: számítógép, projektor, mérőműszerek, szemléltető anyagok

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és köt.választhatóan felvevő  hallgatóval együtt): korlátlan/korlátozott: 12 fő

















